**OSNOVNA ŠOLA JANKA GLAZERJA RUŠE, SLOVENIJA**



**FILOZOFSKA FAKULTETA, UNIVERZA V SPLITU, HRVAŠKA**



ORGANIZIRATA

**7. MEDNARODNO ZNANSTVENO KONFERENCO**

*»RAZLIČNI PEDAGOŠKI PRINCIPI – PRISTOPI DELA Z OTROKI RAZLIČNIH SKUPIN”,*

*ki se bo odvijala*

**v soboto, 5. aprila 2025**

Letošnja konferenca bo sestavljena iz več delov:

* Plenarni del bo temeljil na predavanjih priznanih strokovnjakov:

**Dr. Ines Blažević, Filozofska fakulteta, Univerza v Splitu, Hrvaška**

* V sekcijskem delu bodo predstavljene različne pedagoške prakse na področju dela z otroki različnih skupin.
* Delavnice.
* Predstavitev plakatov.

Konferenca bo potekala od 9:00 – 17:00.

*S konferenco želimo osvetliti potrebe izobraževalnega prostora in sistema, ki se prilagajata sodobnim izzivom ter zahtevata večjo fleksibilnost, interaktivnost in inovativnost. Izobraževanje ni več omejeno na formalne ustanove, ampak se odvija v različnih okoljih in oblikah, ki spodbujajo vseživljenjsko učenje in razvoj različnih kompetenc. Razmislek na to temo bi moral obravnavati naslednja vprašanja: kako se spreminjajo cilji, vsebine in metode izobraževanja; kakšne so prednosti in izzivi sodobnih izobraževalnih praks; kako lahko izobraževalni prostor in sistem podpirata razvoj ključnih kompetenc za 21. stoletje.*

*Ti izzivi so nas spodbudili, da temo 7. mednarodne znanstvene konference o nadarjenih razširimo na različne skupine otrok v vzgoji in izobraževanju. Tako smo oblikovali naslov mednarodne znanstvene konference* ***Različne skupine otrok kot didaktični izziv.***

Vabimo vse zainteresirane, da pripravijo znanstveni ali strokovni prispevek na temo dela z otroki različnih skupin (nadarjeni učenci, dvojno izjemni, ranljivi učenci, učenci z različnim kulturnim ozadjem…).

Svojo namero o sodelovanje pošljite na urska.krajnik@glazer.si do **28. 2. 2025** s priloženim povzetkom v slovenskem jeziku (200 besed; Arial 12, 1,5 razmik med vrsticami, obojestranska poravnava). K povzetku pripišite naslov članka, ime in priimek avtorja/soavtorjev, naziv in naslov institucije, znanstveni naziv in elektronski naslov.

Navodila za pisanje članka boste prejeli po elektronski pošti. Poleg tega vam bomo po registraciji poslali podroben program konference.

Vsi prispevki bodo dvojno slepo recenzirani in objavljeni v digitalni publikaciji (zborniku) ali v znanstveni monografiji.

Kotizacija znaša 195 € na osebo in vključuje prehrano, publikacijo in izvedbo konference.

Pomembni datumi:

**28. 2. 2025 – rok za oddajo povzetkov**

**5. 3. 2025 – obvestilo o sprejemu povzetka**

**24. 3. 2025 – oddaja zaključnega dela**

**28. 3. 2025 – obvestilo o sprejemu zaključnega dela**

**31. 3. 2025 – rok za plačilo kotizacije**

**Znanstveni odbor konference:**

dr. Ina Reić Ercegovac (Hrvaška)

dr. Ivana Batarelo Kokić (Hrvaška)

dr. Ines Blažević (Hrvaška)

dr. Mila Bulić (Hrvaška)

dr. Suzana Tomaš (Hrvaška)

dr. Igor Jelaska (Hrvaška)

dr. Marijana Županić Benić (Hrvaška)

dr. Mirna Sabljar (Hrvaška)

dr. Felicia Roman Alina (Romunija)

dr. Gabriela Kelemen (Romunija)

dr. Hentietta Torkos (Romunija)

dr. Editha Cosarba (Romunija)

dr. Grozdanka Gojkov (Srbija)

dr. Jelena Prtljaga (Srbija)

dr. Predrag Prtljaga (Srbija)

dr. Franziska Pirstinger (Avstrija)

dr. Dean Iliev (Severna Makedonija)

dr. Ljupco Kevereski (Severna Makedonija)

dr. Biljana Cvetkova Dimovska (Severna Makedonija

dr. Matjaž Duh (Slovenija)

dr. Tomaž Bratina (Slovenija)

dr. Jerneja Herzog (Slovenija)

dr. Andreja Kljajič (Slovenija)

dr. Mojca Kukanja Gabrijelčič (Slovenija)

Predsednik Organizacijskega odbora Ladislav Pepelnik, mag.